El Quixot arriba cavalcant a la Biblioteca Infantil en una nova vesprada d’Animació Lectora
2025-07-24

En el mes dedicat a les novel·les de cavalleria no podia faltar en la Biblioteca Infantil la visita del Quixot de la Manxa, el clàssic de Miguel de Cervantes que els xicotets de Burjassot descobriran d’una manera molt divertida en una nova activitat gratuïta d’Animació Lectora.

Serà el dimecres 11 de novembre, a partir de les 18 hores, quan les portes d’aquest espai municipal reben al gran gentilhome espanyol. Una vesprada en la qual els participants en l’activitat tindran l’oportunitat no solament de conéixer el gènere novel·lesc dels llibres de cavalleria sinó també la figura del cavaller El Quixot.

A través de la projecció d’un vídeo, coneixeran l’aventura dels Molins, en la qual el protagonista, Alonso Quijano, El Quixot, imagina que els molins són gegants i es llança resolt a lluitar contra ells junt amb el seu escuder Sancho Panza.

Amb aquesta activitat, els xiquets també podran veure l’evolució del gènere fins a l’actualitat i com els cavallers han anat canviant de registre al llarg dels anys de creació literària.